《乱后返金陵故居 其一》
清代·俞明震

畏兵如避仇，十室九不返。满城无故人，索居况岁晚。

庭树日以稀，墙阴上苔藓。心知景物非，冷处偏著眼。

花愁来日难，叶抱冬心卷。晴雨殊未分，荒荒一灯远。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。